CELEX: 32021D0869
Language: et
Date: 2021-05-27 00:00:00
Title: Komisjoni rakendusotsus (EL) 2021/869, 27. mai 2021, millega muudetakse rakendusotsust (EL) 2018/638 seoses selle kehtivusaja lõppemise kuupäevaga, et pikendada taimekahjustaja Spodoptera frugiperda (Smith) liidu territooriumile sissetoomise ja seal levimise vastu võetavate meetmete kehtivust (teatavaks tehtud numbri C(2021) 3576 all)

31.5.2021   
               
               
                  ET
               
               
                  Euroopa Liidu Teataja
               
               
                  L 191/4
               
            
         KOMISJONI RAKENDUSOTSUS (EL) 2021/869,
         27. mai 2021,
         millega muudetakse rakendusotsust (EL) 2018/638 seoses selle kehtivusaja lõppemise kuupäevaga, et pikendada taimekahjustaja Spodoptera frugiperda (Smith) liidu territooriumile sissetoomise ja seal levimise vastu võetavate meetmete kehtivust
         
            
               (teatavaks tehtud numbri C(2021) 3576 all)
            
         
         EUROOPA KOMISJON,
         Võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 26. oktoobri 2016. aasta määrust (EL) 2016/2031, mis käsitleb taimekahjustajatevastaseid kaitsemeetmeid, millega muudetakse Euroopa Parlamendi ja nõukogu määruseid (EL) nr 228/2013, (EL) nr 652/2014 ja (EL) nr 1143/2014 ning millega tunnistatakse kehtetuks nõukogu direktiivid 69/464/EMÜ, 74/647/EMÜ, 93/85/EMÜ, 98/57/EÜ, 2000/29/EÜ, 2006/91/EÜ ja 2007/33/EÜ, (1) eriti selle artikli 28 lõike 1 punkte g ja h ning artikli 41 lõiget 2,
         ning arvestades järgmist:
         
                     (1)
                  
                  
                     Komisjoni rakendusotsusega (EL) 2018/638 (2) on kehtestatud erakorralised meetmed, et hoida ära kahjuliku organismi Spodoptera frugiperda (Smith) (edaspidi „määratletud organism“) liitu sissetoomine ja seal levimine.
                  
               
                     (2)
                  
                  
                     Määratletud organism on komisjoni rakendusmääruse (EL) 2019/2072 (3) II lisa A osas loetletud kui taimekahjustaja, mida liidu territooriumil teadaolevalt ei esine. See on ka loetletud prioriteetse taimekahjustajana komisjoni delegeeritud määruse (EL) 2019/1702 (4) lisas.
                  
               
                     (3)
                  
                  
                     Pärast rakendusotsuse (EL) 2018/638 vastuvõtmist on määratletud organism jätkuvalt kiiresti levinud kogu maailmas ja liidu territooriumi suunas ning see toob kaasa vajaduse rakendada valvsust ja võtta erimeetmeid kõnealuses otsuses sätestatud territooriumiuuringute jaoks.
                  
               
                     (4)
                  
                  
                     Lisaks avastatakse määratletud organismi imporditud kaupadel endiselt palju ning taimeliigid, millel kõnealust taimekahjustajat avastatakse, on erinevad. Seepärast tuleb täiendavalt hinnata määratletud organismi põhjustatud taimetervisega seotud riske.
                  
               
                     (5)
                  
                  
                     Seetõttu on oluline pikendada rakendusotsuses (EL) 2018/638 sätestatud meetmeid, et tagada liidu territooriumi jätkuv kaitse määratletud organismi sissetoomise ja levimise eest.
                  
               
                     (6)
                  
                  
                     Seega tuleks rakendusotsuse (EL) 2018/638 kehtivusaega pikendada kuni 30. juunini 2023, et seda oleks võimalik enne nimetatud kuupäeva läbi vaadata.
                  
               
                     (7)
                  
                  
                     Seepärast tuleks rakendusotsust (EL) 2018/638 vastavalt muuta.
                  
               
                     (8)
                  
                  
                     Käesoleva otsusega ettenähtud meetmed on kooskõlas alalise taime-, looma-, toidu- ja söödakomitee arvamusega,
                  
               ON VASTU VÕTNUD KÄESOLEVA OTSUSE:
         
            Artikkel 1
            Rakendusotsuse (EL) 2018/638 artikkel 8 asendatakse järgmisega:
            
               
                  „Artikkel 8
                  Käesolevat otsust kohaldatakse 30. juunini 2023.“
               
            
         
         
            Artikkel 2
            Käesolevat otsust kohaldatakse alates 1. juulist 2021.
         
         
            Artikkel 3
            Käesolev otsus on adresseeritud liikmesriikidele.
         
         
            Brüssel, 27. mai 2021
            
               
                  Komisjoni nimel
               
               
                  komisjoni liige
               
               Stella KYRIAKIDES
            
         
         
            (1)  ELT L 317, 23.11.2016, lk 4.
         
            (2)  Komisjoni 23. aprilli 2018. aasta rakendusotsus (EL) 2018/638, millega kehtestatakse erakorralised meetmed, et hoida ära kahjuliku organismi Spodoptera frugiperda (Smith) liitu sissetoomine ja seal levimine (ELT L 105, 25.4.2018, lk 31).
         
            (3)  Komisjoni 28. novembri 2019. aasta rakendusmäärus (EL) 2019/2072, millega kehtestatakse ühetaolised tingimused Euroopa Parlamendi ja nõukogu määruse (EL) 2016/2031 rakendamiseks seoses taimekahjustajatevastaste kaitsemeetmetega ning tunnistatakse kehtetuks komisjoni määrus (EÜ) nr 690/2008 ja muudetakse komisjoni rakendusmäärust (EL) 2018/2019 (ELT L 319, 10.12.2019, lk 1).
         
            (4)  Komisjoni 1. augusti 2019. aasta delegeeritud määrus (EL) 2019/1702, millega täiendatakse Euroopa Parlamendi ja nõukogu määrust (EL) 2016/2031, kehtestades prioriteetsete taimekahjustajate loetelu (ELT L 260, 11.10.2019, lk 8).